cyanic-selkie/wikianc huggingface dataset:
ঝালাওয়াড় জেলা
জেলার শহর/গ্রামীণ জনসংখ্যা
২০১১ সালের আদম শুমারির জন্য ঝালাওয়াড় জেলার মোট জনসংখ্যার মধ্যে ১৬.২৫ শতাংশ জেলার নগর অঞ্চলে বাস করে। শহরে মোট ২২৯,২৯১ জন লোক বাস করেন, যার মধ্যে পুরুষ ১১৮,৬১০ জন এবং মহিলা ১১০,৬৮১ জন। ২০১১ সালের আদমশুমারির তথ্য অনুসারে ঝালাওয়াড় জেলার নগর অঞ্চলে লিঙ্গ অনুপাত ৯৩৩। একইভাবে ২০১১ সালের আদমশুমারিতে ঝালাওয়াড় জেলায় শিশু লিঙ্গের অনুপাত ছিল ৮৮৮। শহরাঞ্চলে শিশুর জনসংখ্যা (০- ৬) ছিল ৩০,৮৩৮ জন, এর মধ্যে পুরুষ ও মহিলা ছিলেন ১৬,৩৩৮ জন এবং ১৪,৫০০ জন। এই ঝালাওয়াড় জেলার শিশুসংখ্যা সংখ্যা মোট শহুরে জনসংখ্যার ১৩.৭৭%। ২০১১ সালের আদম শুমারি অনুসারে ঝালাওয়াড় জেলায় গড় সাক্ষরতার হার ৮১.০৯%, এর মধ্যে পুরুষ এবং মহিলার সাক্ষরতার হার যথাক্রমে ৮৯.৫৪ % এবং ৭২.১১%। প্রকৃত সংখ্যায় ১৬০,৯২৬ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ৯১,৫৭৩ জন এবং ৬৯,৩৫৩ জন।
২০১১ সালের আদমশুমারি অনুসারে সাক্ষরতার জেলার ৮৩.৭৫% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,১৮১,৮৩৮ জন, যার মধ্যে পুরুষ এবং মহিলা যথাক্রমে ৬০৬,৫৩৩ জন এবং ৫৭৫,৩০৫ জন। ঝালাওয়াড় জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৪৯ জন মহিলা। যদি ঝালাওয়াড় জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯১৬ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ১৭৭,৩৬৭ জন, যার মধ্যে পুরুষ ৯২,৫৫২ জন এবং মহিলা ৮৪,৮১৫ জন। ঝালাওয়াড় জেলার মোট পল্লী জনসংখ্যার ১৫.২৬% শিশু। ২০১১ সালের আদম শুমারি অনুসারে ঝালাওয়াড় জেলার গ্রামীণ অঞ্চলে সাক্ষরতার হার ৫৭.৬৩%।
পূর্ব ২৩৩ তম সড়ক
পূর্ব ২৩৩ তম সড়ক নিউ ইয়র্ক শহরের প্রধান প্রশাসনিক এলাকা ব্রনক্সের প্রধান সড়ক। সড়কটি ৩ মাইল (৪.৮কি.মি.) দীর্ঘ এবং ব্রনক্সের ইস্টচেস্টার ভাগের ইউ.এস. রুট ১ (বোস্টন সড়ক) থেকে উডলন (ভ্যান কর্টল্যাণ্ডট পার্কের নিকটে) এর মেজর ডীগান এক্সপ্রেসওয়ে (আই-৮৭) পর্যন্ত বিস্তৃত। সড়কটি বোস্টন সড়কে পূর্ব প্রান্তের নিষ্ক্রমনের পর পূর্ব ২৩৩ তম রাস্তা থেকে পিংকলি এভিনিউ নামধারণ করে। ব্রনক্স রিভার পার্কওয়ের জন্য এই পথ বরাবর সড়কের সাথে একটি সংযোগ বিদ্যমান। এই সড়ক বরাবর দুইটি সাবওয়ে স্টেশন রয়েছে, একটি ডায়ার এভিনিউতে যা ৫ ট্রেন দ্বারা ব্যবহৃত হয় এবং অপরটি হোয়াইট প্লেইনস রোডে যা ২ ৫ ট্রেন দ্বারা ব্যবহৃত হয়।
রাস্তার বর্ণনা
left|thumb|উডলনের মধ্য দিয়ে পশ্চিমপ্রান্তে গমনরত পূর্ব ২৩৩ তম সড়ক পূর্ব ২৩৩ তম সড়ক জেরোম এভিনিউ এবং মেজর ডীগান এক্সপ্রেসওয়ে ইণ্টারস্টেট ৮৭ সড়কদ্বয়ের বিনিময়স্থান থেকে শুরু হয়েছে। সড়কটি ওয়েবস্টার এভিনিউ সংযোগ যেখানে এটি উডলন স্টেশনে মেট্রো-নর্থের হারলেম লাইনের সাথে মিলিত হয় সেখানে পর্যন্ত উডলন সিমেটারির উত্তরপ্রান্তীয় সীমান্ত হিসেবে ভূমিকা পালন করে। ওয়েবস্টার এভিনিউ ব্রনক্স রিভার পার্কওয়ের দক্ষিণাভিমুখী পার্শ্ব থেকে এবং এর দিকে প্রবেশ পথ হিসেবেও কাজ করে, যদিও পার্কওয়ে এই নিষ্ক্রমণকে "পূর্ব ২৩৩ তম সড়ক" হিসেবে চিহ্নিত করে। ব্রনক্স প্রধান সড়ক দ্বারা পার্কওয়ের উত্তরাভিমুখে প্রবেশ করা যায়। এক ব্লক পূর্বে কার্পেণ্টার এভিনিউতে সড়কটি দক্ষিণে আওয়ার লেডি অব মার্সি মেডিকেল সেণ্টারকে অতিক্রম করে।
হোয়াইট প্লেইনস সড়কের সাথে বিনিময়ে সড়কটি সাবওয়ে স্টেশন অতিক্রম করে যে স্টেশনে ২ ৫ ট্রেন চলাচল করে। এখন এডেনওয়ার্ডের নিকটে সড়কটি সেটন ফলস পার্কের উত্তর-পশ্চিম বাঁকে বেচেস্টার এভিনিউকে (রুট ১৬৪ এর প্রাক্তন গমন পথ) ছেদ করে। ইস্টচেস্টারের নিকটে সড়কটি দ্বিতীয় সাবওয়ে স্টেশন অতিক্রম করে যে স্টেশনে ৫ ট্রেন চলাচল করে। পূর্বের কিছু অল্প সংখ্যক ব্লকে সড়কটি রুট ২২ গমনকারী প্রভস্ট এভিনিউকে ছেদ করে।পরবর্তীতে সড়কটি সংকীর্ণ হয়ে চার লেন থেকে দুই লেনে পরিণত হয় এবং ইউ.এস. রুট ১ গমনকারী বোস্টন সড়কের সাথে আংশিক বিনিময়ের মাধ্যমে সমাপ্ত হয়। অবশ্য সার্ভিস সড়কসমূহ দ্বারা শুধুমাত্র ইউ.এস. ১ এ গমন করা যায়। এখান থেকে সড়কটি দক্ষিণে পিংকলি এভিনিউ নামে দুটি অতিরিক্ত ব্লকের দিকে অতিবাহিত হয়েছে।
ইতিবৃত্ত
ওয়েবস্টার ও প্রভস্ট এভিনিউর মধ্যে পূর্ব ২৩৩ তম সড়ক একসময় নিউ ইয়র্ক স্টেট রুট ২২ এর অংশ ছিল যা পূর্বে ম্যানহাটনের মধ্যে অব্যাহত। সড়কটি প্রস্তাবিত সিটি লাইন এক্সপ্রেসওয়ের বিন্যাসেরও অংশ ছিল।
পরিবহন ব্যবস্থা
right|thumb|IRT হোয়াইট প্লেইনস লাইনে ২৩৩ তম স্ট্রীট স্টেশন পূর্ব ২৩৩ তম সড়ক বরাবর দুইটি সাবওয়ে স্টেশন অবস্থিত। প্রথমটি ২৩৩ তম সড়ক যা ২৩৩ তম আবং হোয়াইট প্লেইনস সড়কের সংযোগস্থলে অবস্থিত। এটি ট্রেন ২,৫ দ্বারা ব্যবহৃত হয় এবং ওয়েবস্টার এভিনিউ মোড়ের নিকটে মেট্রো-নর্থ লাইনের সাথে এর সংযোগ বিদ্যমান। দ্বিতীয়টি ইস্টচেস্টার-ডায়ার এভিনিউ যা ইস্টচেস্টারের সাথে ডায়ার এভিনিউর সংযোগস্থলে অবস্থিত। এই স্টেশন IRT ডায়ার এভিনিউ লাইনের সমাপ্তিস্থল যা ট্রেন ৫ কর্তৃক ব্যবহৃত হয়। পূর্ব ২৩৩ তম সড়কে মহানগরী পরিবহন কর্তৃপক্ষ কর্তৃক Bx16, Bx31 এবং Bx34 বাসসমূহের চলাচল করতে দেয়া হয়েছে।
মিরিয়ম কুক
মিরিয়াম কুক মধ্যপ্রাচ্য এবং আরব বিশ্ব নিয়ে গবেষণাকারী একজন আমেরিকান শিক্ষাবিদ। তিনি আধুনিক আরবি সাহিত্য ও প্রকাশ্য ক্ষেত্রে নারীর ভূমিকা সমালোচনা পুনর্মূল্যায়ন উপর গুরুত্ত্ব দেন। তিনি যুক্তরাজ্য থেকে শিক্ষা লাভ করেন এবং মিডল ইস্ট উইমেন স্টাডিজ জার্নালের সহ-সম্পাদক ছিলেন।
তিনি ডিউক বিশ্ববিদ্যালয়ের আধুনিক আরবি সাহিত্য ও সংস্কৃতির অধ্যাপক। ১৯৮০ সালে তিনি অক্সফোর্ডের সেন্ট অ্যান্টনি কলেজ থেকে ডক্টরেট ডিগ্রি লাভ করেন।
বৈকাল হ্রদ
বৈকাল হ্রদ (Озеро Байкал ওয্‌য়ির‌্য বায়্‌কাল্‌ আ-ধ্ব-ব: [ˈozʲɪrə bʌjˈkɑl]) রাশিয়ার সাইবেরিয়ার দক্ষিণভাগে অবস্থিত একটি সুপেয় পানির হ্রদ। এর উত্তর-পশ্চিম অংশ ইর্কুৎস্ক ওবলাস্ত এবং দক্ষিণ-পূর্ব অংশ বুরিয়াত প্রজাতন্ত্রে পড়েছে। হ্রদটির আয়তন প্রায় ৩১,৫০০ বর্গকিলোমিটার। এটি বিশ্বের গভীরতম হ্রদ। এর সর্বাধিক গভীরতা ১,৬৩৭ মিটার। তিনশোরও বেশি নদীর পানি এসে এই হ্রদে পড়েছে। কেবল মাত্র নিম্ন আঙ্গারা নদীর মাধ্যমে হ্রদের পানি বাইরে নিষ্কাশিত হয়। প্রকৃতির এক আশ্চর্য বিস্ময় এই হ্রদটি মৎস্যসম্পদে সমৃদ্ধ এবং এর আশেপাশের অরণ্য অঞ্চল জীববৈচিত্র‌্যের এক বিপুল প্রাকৃতিক সম্ভার। বৈকাল হ্রদ এলাকায় ১৭০০-রও বেশি প্রজাতির উদ্ভিদ ও প্রাণী আছে, যাদের দুই-তৃতীয়াংশ পৃথিবীর অন্য কোথাও পাওয়া যায় না। বৈকাল হ্রদের পানি অত্যন্ত অক্সিজেনসমৃদ্ধ; হ্রদের পাঁচ হাজার ফুট গভীরেও জলজ প্রাণীর বাস আছে। ১৯৯৬ সালে এটিকে একটি ইউনেস্কো বিশ্ব ঐতিহ্যবাহী স্থান ঘোষণা করা হয়।
বৈকাল হ্রদ "সাইবেরিয়ার নীল নয়ন" বা "সাইবেরিয়ার মুক্তা" নামে পরিচিত। সঞ্চিত পানির আয়তন অনুযায়ী এটি বিশ্বের বৃহত্তম মিষ্টি পানির হ্রদ। এখানে মিষ্টি পানির পরিমাণ উত্তর আমেরিকার গ্রেট লেক্‌সের সবগুলি হ্রদে সঞ্চিত মিষ্টি পানির চেয়ে বেশি। বৈকাল হ্রদ প্রায় ২ কোটি ৫০ লক্ষ বছর পুরনো; এটিই বিশ্বের প্রাচীনতম হ্রদ।
বৈকাল হ্রদ রাশিয়ার সর্ব-উত্তরের অঞ্চল সাইবেরিয়ার দক্ষিণে প্রাকৃতিকভাবে সৃষ্ট এবং পৃথিবীর সবচেয়ে বড় ও প্রাচীন হ্রদ। এটির চারদিক পাহাড় ঘেরা। ধারণা করা হয়, ২৫ থেকে ৩০ মিলিয়ন বছর আগে ‘বৈকাল ফাটল এলাকা’র ভূগর্ভে তীব্র আলোড়নের ফলে ভূপৃষ্ঠে একপ্রকার ফাটলের সৃষ্টি হয়; আর তারই ফলে এই বিশাল জলাশয়— বৈকাল হ্রদের সৃষ্টি। আয়তনের মতো গভীরতার বিচারেও এটি পৃথিবীর সর্ববৃহত্ হ্রদ।
এই হ্রদে রয়েছে ছোট-বড় ২৭টি দ্বীপ। সবচেয়ে বড় দ্বীপটির নাম ওলখন, যা লম্বায় ৭২ কিলোমিটার। বৈকাল হ্রদ পৃথিবীর মধ্যে সর্ববৃহত্ স্বচ্ছ পানির হ্রদ। বিশালতার কারণে প্রাচীন চীনা পাণ্ডুলিপিতে এই হ্রদকে ‘উত্তর সাগর’ বলে উল্লেখ করা হয়েছে।
বহুকাল ধরে ইউরোপের মানুষ সাগরসদৃশ এই হ্রদের খবর জানতো না। রাশিয়া এই অঞ্চলে তাদের রাজ্য সম্প্রসারিত করলে সর্বপ্রথম কুরবাত ইভনিভ নামক এক রুশ অনুসন্ধানী গবেষক ১৬৪৩ খ্রিষ্টাব্দে এই এলাকায় পৌঁছেন। তার মাধ্যমে প্রকৃতির অপরূপ বিস্ময় ও সৌন্দর্যের লীলাভূমি বৈকাল হ্রদ এবং তার পাড় জীব-বৈচিত্র্যের এক সমৃদ্ধ ভাণ্ডার। হ্রদের পাড়ের বিস্তীর্ণ এলাকা জুড়ে ১ হাজার ৭০০’রও বেশি জাতের গাছপালা ও জীবজন্তু রয়েছে, যার এক-তৃতীয়াংশ পৃথিবীর অন্য কোথাও দেখা যায় না।
এখানে রয়েছে ওমূল, গোলেমিংকা, স্যামন প্রভৃতি মাছ এবং নানাজাতের শামুক, শ্যাওলা ইত্যাদি। এর পূর্ব পাড়ে বাস করে বুরিয়াত নামক আদিবাসী সম্প্রদায়। বৈকাল শীতপ্রধান এলাকা। শীতকালে এখানকার তাপমাত্রা শূন্যের নিচে ১৯ ডিগ্রি সেলসিয়াস; আর গ্রীষ্মকালে সর্বোচ্চ ১৪ ডিগ্রি সেলসিয়াস। শীতকালে হ্রদের পানি বরফ হয়ে পুরো আস্তরণ তৈরি হয়; তখন তার ওপর দিয়ে দিব্যি হেঁটে যাওয়া যায়।
প্রকৃতির বিস্ময় বৈকাল হ্রদে সারা পৃথিবীর অনুসন্ধানী গবেষক আর সৌন্দর্যপিপাসু পর্যটকদের ভিড় লেগেই থাকে সারাবছর। right|thumb|300px|বৈকাল হ্রদের মধ্যবর্তী [[ওলখন দ্বীপ থেকে তোলা হ্রদের ছবি]] thumb|300px|শীতকালে বৈকাল হ্রদের উপরিভাগ বরফে জমাট বেঁধে যায়; তখন এর উপর দিয়ে হাঁটা যায়
চৈতন্যচন্দ্র চরণ দাস
চৈতন্যচন্দ্র চরণ দাস (জন্ম নাম: আলেকজান্ডার জেনাডিয়েভিচ খাকিমভ, Александр Геннадьевич Хакимов; মার্চ, ১৯৫৮, জর্জিভকা, জাম্বিল অঞ্চল, কাজাখ এসএসআর) একজন গৌড়ীয় বৈষ্ণবমতের ব্যক্তিত্ব, প্রচারক, গুরু ও আন্তর্জাতিক কৃষ্ণভাবনামৃত সংঘ  (ইসকন)-এর পরিচালনা পরিষদের সদস্য।
জীবনী
তিনি ইউএসএসআরের সুদূর পূর্বে বড় হয়েছিলেন। বিদ্যালয়ের বছরগুলিতে তার আঁকার শখ ছিল। ১৯৭৮ সালে তিনি ভ্লাদিভোস্টকের আর্ট স্কুল থেকে স্নাতক হন। ১৯৮২  সালে লেনিনগ্রাডে, তিনি ইসকনের প্রতিষ্ঠাতা ভক্তিবেদান্ত স্বামী প্রভুপাদের "বেয়নড টাইম অ্যান্ড স্পেস" বই পড়ে হিন্দুধর্মের সাথে প্রথম পরিচিত হন। ১৯৮৫ সালের নভেম্বরে তিনি হরে কৃষ্ণ সম্প্রদায়ের সাথে সাক্ষাত করেন এবং ভক্তি যোগ অনুশীলন শুরু করেন। পরে তিনি সক্রিয়ভাবে ইউএসএসআরে হরে কৃষ্ণ সাহিত্যের প্রচার এবং বিতরণ শুরু করেছিলেন।১৯৮৮  সালে তিনি আধ্যাত্মিক দীক্ষা  নেন এবং আধ্যাত্মিক নেতা সোভিয়েতের হরে কৃষ্ণ সম্প্রদায়ের হরিকেশ স্বামীর  কাছ থেকে "কৈতন্য চন্দ্র দাস" নাম পান । পরে হরিকেশ স্বামী  ১৯৮৮ সালে ইসকন ছেড়ে চলে গেলে তিনি  জয়পতাকা স্বামীর কাছ থেকে আধ্যাত্মিক দীক্ষা পান ২০০৪ সালে।
তিনি অনেক ভ্রমণ করেন ও "বৈদিক দর্শন এবং সংস্কৃতি" সম্পর্কে বক্তৃতা দিয়েছিলেন।
তিনি বেশ কয়েকটি বইয়ের লেখক। যেমন: কর্ম প্রতিচ্ছবি,  পুনর্জন্ম প্রতিচ্ছবি, নিখুঁত সামাজিক কাঠামো প্রতিচ্ছবি, চেতনা স্তর প্রতিচ্ছবি, আধ্যাত্মিক পারিবারিক জীবন, চেতনার বিবর্তন, বিভ্রম এবং বাস্তবতা, সৌন্দর্যের বিবর্তন।
তাঁর বইগুলি মস্কো বইমেলায় সবচেয়ে বিক্রিত বইয়ের মধ্যে অন্যতম ছিল। সেগুলি ছিল - "চেতনার বিবর্তন"(২০১৬),  - "বিভ্রম এবং বাস্তবতা"(২০১৭),  "সৌন্দর্যের বিবর্তন"(২০১৮)।
তিনি ২০১৮ সালে "বিভ্রম এবং বাস্তবতা" এবং ২০১৯ সালে "বিবর্তনের চেতনা" বইয়ের জন্য সর্বরাশিয় প্রতিযোগিতায়  গ্র্যান্ড প্রিক্স পেয়েছিলেন। যা মানবতাবাদী দৃষ্টিভঙ্গির সাহিত্য এবং শিল্পের সর্বোত্তম রচনাগুলি চিহ্নিত করে।
ব্রুনাইয়ের ভূগোল
ব্রুনাই দক্ষিণ চীন সাগর এবং পূর্ব মালয়েশিয়ার সীমান্তবর্তী দক্ষিণ পূর্ব এশিয়ার একটি দেশ। এর ভৌগোলিক স্থানাঙ্ক হলো । দেশটি ছোট এবং এর মোট আয়তন ৫,৭৬৫ বর্গ কিমি (২,২২৬ বর্গ মাইল)। এটি আকারের সাথে যুক্তরাজ্যের নরফোক এর সমান এবং মার্কিন যুক্তরাষ্ট্রের ডেলাওয়্যার এর থেকে কিছুটা ছোট। এটি ভারত ও প্রশান্ত মহাসাগর সংযোগকারী দক্ষিণ চীন সমুদ্রের মধ্য দিয়ে গুরুত্বপূর্ণ সমুদ্র পথের নিকটবর্তী। দেশটি মালয়েশিয়ার দ্বারা প্রকৃতপক্ষে দুটি অংশে পৃথক হয়েছে, এটি মালয়েশিয়ার মধ্যে প্রায় ছিটমহল তৈরি করেছে।
মালয়েশিয়ার সাথে ব্রুনাই-এর ২৬৬ কিলোমিটার (১৬৫ মাইল) সীমানান্ত রয়েছে এবং এর ১৬১ কিমি (১০০ মাইল) সমুদ্র উপকূলরেখা রয়েছে।
জলবায়ু
ব্রুনাইয়ের জলবায়ু ক্রান্তীয় জলবায়ু এবং উচ্চতর উচ্চতায় ভারী বৃষ্টিপাতের সাথে আর্দ্র উপ-ক্রান্তীয় জলবায়ু বিরাজ করে। বন্দর সেরি বেগাওয়ান পৌরসভার জলবায়ু দুটি ঋতুসহ ক্রান্তীয় জলবায়ু। শুকনো মৌসুম খুবই উত্তপ্ত । আর্দ্র বা বর্ষাকাল সাধারণত উষ্ণ এবং আর্দ্র থাকে । দেশের বেশিরভাগ অংশ সমতল উপকূলীয় সমভূমি সাথে পূর্ব দিকে পার্বত্যময় এবং পশ্চিমে পার্বত্য নিম্নভূমি রয়েছে। দেশের সর্বনিম্ন বিন্দু সমুদ্রসমতল এবং সর্বোচ্চ বিন্দু হচ্ছে বুকিত প্যাগন (১,৮৫০ মিটার বা ৬,০৭০ ফুট)। ব্রুনাই টাইফুন এবং বন্যায়ও আক্রান্ত হয়েছে।
জলবায়ু অঞ্চল
ব্রুনাই-মুয়ারা জেলা এবং বান্দর সেরি বেগাওয়ান উপকূলীয় অঞ্চল আর্দ্র ক্রান্তীয় এবং কম উঁচু উত্তর এবং মধ্য ব্রুনাই-মুয়ারা জেলা আর্দ্র উপ-ক্রান্তীয় । তুতোং জেলার জলবায়ু ক্রান্তীয়, এর উত্তর অংশ উত্তপ্ত এবং দক্ষিণ অংশ উষ্ণ । বেলায়েত জেলার জলবায়ু ক্রান্তীয়, উত্তরে উত্তপ্ত এবং দক্ষিণে কিছুটা উষ্ণ । তেমবুরং জেলার উচ্চতর উচ্চতার দক্ষিণ অঞ্চলের জলবায়ু আর্দ্র উপ-ক্রান্তীয় এবং উপকূলীয় অঞ্চল ও কম উচু উত্তরাঞ্চল আর্দ্র ক্রান্তীয়।
পরিসংখ্যান
আয়তন:
সামুদ্রিক অধিকার: আঞ্চলিক সমুদ্র:
একচেটিয়া অর্থনৈতিক অঞ্চল: এবং অথবা মধ্যবর্তী লাইন
চরম উচ্চতা : সর্বনিম্ন বিন্দু: দক্ষিণ চীন সাগর ০ মিটার সর্বোচ্চ বিন্দু: প্যাগন পর্বত ১,৮৫০ মিটার
প্রাকৃতিক সম্পদ: পেট্রোলিয়াম, প্রাকৃতিক গ্যাস, কাঠ
ভূমির ব্যবহার: আবাদী জমি: ০.৭৬% স্থায়ী ফসল: ১.১৪% অন্যান্য: ৯৮.১০% (২০১২)
সেচ সম্পন্ন ভূমি: (২০০৩)
মোট পুনর্নবীকরণযোগ্য পানি সম্পদ:
পরিবেশ - বর্তমান সমস্যা: ইন্দোনেশিয়ার বনাঞ্চলে আগুন লাগার ফলে মৌসুমী ধোঁয়া/কুয়াশা
পরিবেশ - আন্তর্জাতিক চুক্তি: পক্ষে: জীববৈচিত্র্য, জলবায়ু পরিবর্তন, বিপন্ন প্রজাতি, বিপজ্জনক বর্জ্য, সমুদ্র আইন, ওজোন স্তর সুরক্ষা, জাহাজ দূষণ
সাইকেল পার সেকেন্ড
থাম্ব|180x180পিক্সেল| [[টিউব সকেট|অক্টাল বেস সহ ১০০০ কিলোসাইকেল সামরিক স্ফটিক অনুরণক]] সাইকেল পার সেকেন্ড একসময় কম্পাংকের এককের প্রচলিত ইংরেজি নাম ছিল, এখন যা হার্টজ (Hz) হিসাবে পরিচিত। এর বহুবচন সাধারণত ব্যবহৃত হয়, প্রায়ই লেখা সাইকেলস পার সেকেন্ড, সাইকেল/সেকেন্ড, ., c/s, ~বা, শুধু সাইকেলস (Cy./Cyc.)। শব্দ তরঙ্গের প্রতি সেকেন্ডে দোলন বা চক্র সংখ্যার দ্বারা পরিমাপযোগ্য কম্পাংক রয়েছে; এর উপর ভিত্তি করে 'সাইকেল পার সেকেন্ড' এর উৎপত্তি হয়।
১৯৬০ সালে আন্তর্জাতিক একক পদ্ধতি সংগঠনের সাথে, সাইকেল পার সেকেন্ড আনুষ্ঠানিকভাবে হার্টজ, বা রেসিপ্রকাল সেকেন্ড "s −1 " বা "1 / s" দ্বারা প্রতিস্থাপিত হয়। সংকেতে, "সাইকেল পার সেকেন্ড" একক হল "সাইকেল/সেকেন্ড", অন্যদিকে হার্টজ হল "Hz" বা "s −1 "। বিভ্রান্তি দেখা দিতে পারে কারণ কৌণিক পরিমাপের একক (সাইকেল বা রেডিয়ান) এসআই-এ বাদ দেওয়া হয়।  উচ্চতর কম্পাংকের জন্য, কিলোসাইকেলস (kc), প্রতি সেকেন্ডে কিলোসাইকেলের  সংক্ষেপণ হিসাবে প্রায়ই উপাদান বা ডিভাইসে ব্যবহৃত হত। অন্যান্য উচ্চতর একক যেমন মেগাসাইকেলস (Mc) এবং কম প্রচলিত কিলোমেগাসাইকেলস (kMc) ১৯৬০ এর আগে ব্যবহৃত হত এবং পরে কিছু নথিতে ব্যবহৃত হয়। এগুলিতে কিলোহার্জ (kHz), মেগাহার্জ (MHz), এবং গিগাহার্জ (GHz) এর মতো আধুনিক সমমান রয়েছে। এসআই স্ট্যান্ডার্ড প্রবর্তনের পরে, এই পদগুলির ব্যবহার নতুন এককের বাবহারে বন্ধ হতে শুরু করে, হার্টজ ১৯৭০ এর দশকে একাডেমিক এবং কথোপকথন উভয় ভাষায় প্রভাবশালী রীতিতে পরিণত হয়।
অপর্যায়বৃত্ত বা দৈব ঘটনাবলী ঘটার হার হার্টজের মাধ্যমে না করে বেকরেল এর মাধ্যমে প্রকাশ করা যেতে পারে (যেমন তেজস্ক্রিয় ক্ষয়ের ক্ষেত্রে), যেহেতু দুটি গাণিতিকভাবে অনুরূপ হলেও কনভেনশন দ্বারা হার্টজ পর্যায়বৃত্তি বোঝায়, যেখানে বেকরেলস সময়ের গড় অপারেশনের আবশ্যকতা বোঝায়। সুতরাং, বেকেরেল হলো গড়ে প্রতি সেকেন্ডে একটি ঘটনা ঘটা, যেখানে হার্টজ হলো নিয়মিত চক্রের প্রতি সেকেন্ডে একটি ঘটনা ঘটা।
চক্র রেসিপ্রকেটিং মেশিনের ব্যবহার পরিমাপের জন্যও একক হিসাবে ব্যবহৃত হতে পারে, বিশেষত প্রেসগুলিতে, যে ক্ষেত্রে চক্রটি পরিমাপকৃত প্রক্রিয়াটির একটি সম্পূর্ণ আবর্তনকে বোঝায় (অর্থাৎ একটি প্রত্যাহারকারী ইঞ্জিনের শ্যাফট)
সাইকেল পার সেকেন্ড ও রেডিয়ান পার সেকেন্ডের সম্পর্ক
একটি সাইকেল ২π বা ৬.২৮৩১৮৫ রেডিয়ানের সমতুল্য। তাই
অর্থাৎ ১ সাইকেল / সেকেন্ড = ৬.২৮৩১৮৫ রেডিয়ান / সেকেন্ড।
আরও দেখুন
থাম্ব|ক্রিস্টাল রেজোনেটর, ১৯৪০-এর যুগের কেন্দ্র ইউনিট কেসি তে চিহ্নিত করা হয়েছে।
তথ্যসূত্র
<references group="" responsive="1">
দিগম্বর বিশ্বাস
দিগম্বর বিশ্বাস বাংলার নীল বিদ্রোহের (১৮৫৯ - ৬০) অন্যতম প্রধান নেতা। সম্পর্কে তিনি বিপ্লবী শহীদ বসন্ত বিশ্বাসে র খুল্ল পিতামহ।
প্রারম্ভিক জীবন
দিগম্বর বিশ্বাস ও অপর নেতা বিষ্ণুচরন বিশ্বাস দুজনেই চৌগাছার বাসিন্দা ছিলেন। তারা প্রথম জীবনে নীলকুঠির দেওয়ানের কাজ করতেন। কোথাও কোথাও উল্লেখ আছে তারা পরস্পরের সহোদর ছিলেন যদিও তার সুনির্দিষ্ট প্রমাণ নেই।
নীল বিদ্রোহ
কৃষকদের ওপর নীলকরদের অবর্ণনীয় অত্যাচার ও শোষন প্রত্যক্ষ করে দিগম্বর বিশ্বাস কুঠির দেওয়ানি পদে ইস্তফা দেন এবং বিদ্রোহী কৃষকদের সংগঠিত কর‍তে থাকেন নীলকরদের বিরুদ্ধে। বিদ্রোহীরা অস্ত্র চালনা জানতোনা, তিনি তার অর্থ ব্যয় করে বরিশাল থেকে লাঠিয়াল আনিয়ে নীলচাষীদের বল্লম ও লাঠিখেলা শেখান এবং প্রতিরোধ বাহিনী গড়ে তুলেছিলেন। নদিয়া ও যশোর জেলা র বিস্তীর্ণ এলাকা জুড়ে তার নেতৃত্বে নীল বিদ্রোহ সংঘঠিত হয়। কৃষকদের সাহায্যার্থে দিগম্বর ও বিষ্ণুচরণ দুজনে তৎকালীন আমলে ১৭ হাজার টাকা ব্যয় করে সর্বস্বান্ত হয়ে যান। তারা গরীব কৃষকের স্বার্থকেই নিজেদের স্বার্থ বলে ভেবেছিলেন তা প্রমাণিত। ঐতিহাসিক সতীশ মিত্রের ভাষায় "বিশ্বাসদের কিছু সংগতি ছিল, যাহা ছিল সবই এই আন্দোলনে ব্যয় করিলেন। প্রজার জোট ভাঙ্গিবার জন্যে নীলকরেরা ক্ষেপিয়া গেল। বিশ্বাসেরা বরিশাল হইতে লাঠিয়াল আনিলেন, দেশের লোককে লাঠি ধরাইলেন..."। ভারতের কৃষক বিদ্রোহের ইতিহাসে কৃষকবীর, জনদরদী ও নীল বিদ্রোহের প্রধান নেতা দিগম্বর বিশ্বাস এক উজ্জ্বল জ্যোতিষ্ক।
বাঁ-হাতি অর্থোডক্স স্পিন
বাম-হাত অর্থোডক্স স্পিন বোলিং স্লো বাম-হাত অর্থোডক্স স্পিন বোলিং হিসাবে পরিচিত একপ্রকার বোলিং কৌশল। যাতে ক্রিকেট খেলায় বল ছোড়ার সময় বাম-হাতের আঙ্গুলের সাহায্যে ঘড়ির সোজা দিকের ঘুর্ণন তৈরীর মাধ্যমে স্পিন তৈরী করা হয়। বাম-হাত অর্থোডক্স স্পিন বলটি বামহাতি বোলারা করে থাকেন। বাম হাতের প্রথমা-তর্জনী-বৃদ্ধাঙ্গুলির সমন্বয়ে তৈরী করা স্পিন, বলটি ছোড়া হয় ক্রিকেট পিচের ডান থেকে বামে (বোলারের দৃষ্টিকোণ থেকে)।
বাম-হাত অর্থোডক্স স্পিন বোলার সাধারণত বলটি ছোড়ার পর এবং অবতরণের পূর্বে বাতাসের মধ্যে তীর্যক প্রবাহ তৈরীর চেষ্টা করে থাকে। যার ফলে ডান-হাতি ব্যাটসম্যানের বেলায় বলটি পিচে অবতরণের পর ব্যাটসম্যান থেকে দুরে সরে যেতে থাকে (অফ স্টাম্প এর দিকে)। বাতাসের মধ্যে বলের উক্ত প্রবাহ ও দিক পরিবর্তন আক্রমনের একটি কৌশল। বাম-হাত অর্থোডক্স স্পিন বোলিং অফ ব্রেক বা অফ স্পিন দুই ধরনেই হয়ে থাকে।
বাম-হাত স্পিনারের প্রধান বৈচিত্র হচ্ছে টপস্পিনার, (যে গুলো ক্রিকেট পিচে অবতরণ করার পর টার্ন করে কম কিন্তু বাউন্স করে বেশি) আর্ম বল (যেগুলো একেবারেই টার্ন করে না, ডানহাতি ব্যাটসম্যানের বেলায় বোলারের হাতের অবস্থান নড়াচড়া অনুযায়ী তির্যক হয়ে যায়, ভাসমান বলও বলা হয়) এবং বাম-হাত স্পিনারের অপর প্রকৃতিটি হচ্ছে দোসরা (যেটি টার্ন করে উল্টা দিকে)।
মির্জাপুর, ঈশ্বরগঞ্জ, ময়মনসিংহ
সোয়াইন নদীর অববাহিকায়, বিখ্যাত কৈলা/ কালিয়া বিলের তীরে অবস্থিত, ময়মনসিংহ বিভাগ এর ময়মনসিংহ জেলার অন্তর্গত ঈশ্বরগঞ্জ উপজেলার তারুন্দিয়া ইউনিয়ন এর একটি ঐতিহ্যবাহী অঞ্চল হলো মির্জাপুর। উত্তরে ইন্দ্রজিতখলা, পশ্চিমে বেগুন বাড়ি ও নগর যাত্রাপুর, দক্ষিণে তারুন্দিয়া ও মাটিখলা এবং পূর্বে তারুন্দিয়া ও ধোপাখলার মাঝে এই অঞ্চলের অবস্থান।
ভৌগোলিক অবস্থান
২৪° ৩৯' ৩৬.০৩" উত্তর অক্ষাংশ এবং ৯০° ৩১' ১৮.৯৯" পূর্ব দ্রাঘিমাংশ। এই গ্রামটি ঈশ্বরগঞ্জ উপজেলা শহর থেকে ১০ কি.মি. পশ্চিমে উচাখিলা ইউনিয়ন থেকে ৪ কি.মি. উত্তরে এবং গৌরিপুর উপজেলা থেকে ১৩ কি.মি. দক্ষিণে অবস্থিত। ময়মনসিংহ জেলা শহর থেকে ২২ কি.মি. দক্ষিণ-পূর্বে এবং ফাতেমা নগর রেল স্টেশন থেকে ৮ ক.মি. পুর্বে এর অবস্থান। এই গ্রামের যোগাযোগ ব্যবস্থা অত্যন্ত ভাল। এটি ১০ নং তারুন্দিয়া ইউনিয়নের মির্জাপুর মৌজা হিসেবে পরিচিত। ডাকঘরঃ তারুন্দিয়া, উপজেলাঃ ঈশ্বরগঞ্জ, জেলাঃ ময়মনসিংহ, বিভাগঃ ময়মনসিংহ।
এই গ্রামটি স্পষ্টত দুইভাগে বিভক্ত। মির্জাপুর গোল চত্বর হচ্ছে এর কেন্দ্র, যার পূর্ব অংশ পুর্ব মির্জাপুর ও পশ্চিম অংশ পশ্চিম মির্জাপুর নামে পরিচিত। মির্জাপুর গোল চত্বরের পাশেই রয়েছে মির্জাপুর জামে মসজিদ ও মির্জাপুর ঈদগাহ ময়দান। কৈলা বিলের তীর ঘেষে রয়েছে আখড়া যা হিন্দুদের একটি তীর্থস্থান। এই গ্রামের অধিকাংশ মানুষ হিন্দু ধর্মালম্বি। এই গ্রামে রয়েছে ৩ টি মসজিদ ও ২ টি মন্দির। কোন হাট-বাজার নেই। পার্শ্ববর্তি তারুন্দিয়া বাজারে মানুষজন তাদের নিত্যদিনের বাজার-ঘাট করে থাকেন। এই গ্রামে ছিল বিখ্যাত ফুলুরি খাল যা বহূপুর্বেই বিলীন হয়ে কালের অতলে হারিয়ে গেছে। এখানে নেই কোন সরকারী শিক্ষা প্রতিষ্ঠান, নেই কোন খেলা-ধুলার মাঠ।
আবহাওয়া ও জলবায়ু
মির্জাপুরের রয়েছে অফিসিয়ালি ভৌগোলিক সীমানা। মির্জাপুরের জলবায়ু সাধারণভাবে ক্রান্তীয় মৌসুমি জলবায়ু নামে পরিচিত। জলবায়ুর বৈশিষ্ট্য হচ্ছে তাপ, বায়ুচাপ, আর্দ্রতা, নাতিশীতোষ্ণতা এবং সুস্পষ্ট ঋতুগত বৈচিত্র্য। এখানের জলবায়ুর সর্বাপেক্ষা লক্ষণীয় দিকটি পরিলক্ষিত হয় গ্রীষ্ম ও শীত মৌসুমের স্ব স্ব বৈশিষ্ট্যমন্ডিত পরস্পর বিপরীতমুখী বায়ু প্রবাহ, যা দক্ষিণ এশীয় উপমহাদেশের বায়ুপ্রবাহ ব্যবস্থার একটি অবিচ্ছেদ্য অঙ্গ। ষড়ঋতুর অঞ্চল হিসেবে পরিচিত হলেও বৃষ্টিপাত ও তাপমাত্রার ওপর ভিত্তি করে মির্জাপুরে বছরে সুস্পষ্ট তিনটি ঋতুর উপস্থিতি চিহ্নিত করা যায় যথা শুষ্ক শীতকাল যা নভেম্বর থেকে ফেব্রুয়ারি মাস পর্যন্ত স্থায়ী হয়; মার্চ থেকে মে পর্যন্ত স্থায়ী প্রাক-মৌসুমি বায়ূপুর্ব গ্রীষ্মকাল; এবং জুন থেকে অক্টোবর পর্যন্ত বিস্তৃত বর্ষাকাল। এ ছাড়াও মার্চ মাসটিকে বসন্ত ঋতু এবং মধ্য অক্টোবর থেকে মধ্য নভেম্বর পর্যন্ত সময়কে হেমন্ত ঋতু হিসেবে চিহ্নিত করা হয়ে থাকে। বাংলাদেশ আবহাওয়া অধিদপ্তর দেশের বিভিন্ন স্থানের আবহাওয়া ও জলবায়ু পর্যবেক্ষণ, উপাত্ত সংগ্রহ, নথিবদ্ধকরণ এবং সংরক্ষণের দায়িত্ব পালন করে থাকে। এ অঞ্চলের আবহাওয়া কেন্দ্র ময়মনসিংহ যেখান থেকে জলবায়ু সংক্রান্ত দীর্ঘমেয়াদি উপাত্ত পাওয়া যায়।
শিক্ষা ব্যবস্থা
মির্জাপুরে স্বাক্ষরতার হার ক্রমবর্ধমান। ২০১৩ খ্রিষ্টাব্দে শিক্ষার হার ছিল ৬৫ শতাংশ। ২০১৬ তে তা আরো বৃদ্ধি লাভ করে ৭২.৭৬ শতাংশে উন্নীত হয়েছে। ২০১৮ সালে শিক্ষামন্ত্রণালয়ের হিসেব অনুযায়ী সাক্ষরতার হার ৭২.৯ শতাংশ। ২০০৭ এর তুলনায় সাক্ষরতার হার ২৬.১০ শতাংশ বেড়েছে। ২০১০ সালে সাক্ষর নারী ছিল জনসংখ্যার ৫২.২ শতাংশ এবং পুরুষ ৬১.৩ শতাংশ। ২০১৬ তে সাক্ষর নারীর হার ৬৯.৯০ শতাংশে এবং সাক্ষর পুরুষের হার ৭৫.৬২ শতাংশে উন্নীত হয় যা সমগ্র দেশের সাথেই সমান্তরাল। মির্জাপুরে নেই কোন সরকারী কিংবা বেসরকারী শিক্ষা প্রতিষ্ঠান। তবে ব্যক্তিগত উদ্যোগে একটি মাদ্রাসা প্রতিষ্ঠিত হয়েছে যেখান থেকে অসহায় গরীব এতিম ছেলেমেয়েরা ধর্মিয় শিক্ষা গ্রহণ করে থাকে। পাশের গ্রামেই রয়েছে তারুন্দিয়া সরকারি প্রাথমিক বিদ্যালয়, ধোপাখলা সরকারি প্রাথমিক বিদ্যালয়, তাহেরপুর সরকারি প্রাথমিক বিদ্যালয় এবং তারুন্দিয়া জগৎ মেমোরিয়াল উচ্চ বিদ্যালয়। সেসব শিক্ষা প্রতিষ্ঠানে মাধ্যমিক পর্যন্ত এবং উচ্চ মাধ্যমিক ও উচ্চ শিক্ষা গ্রহণের জন্য পার্শবর্তি উচাখিলা ইউনিয়নে বা ঈশ্বরগঞ্জ বা ময়মনসিংহ বা বাংলাদেশের সর্বত্রই সুযোগ গ্রহণ করে থাকে। একটি প্রাথমিক বিদ্যালয় প্রতিষ্ঠা এই অঞ্চলের মানুষদের এখন সময়ের দাবি হয়ে উঠেছে। ব্রিটিশ ভারতের সময় এই গ্রামে ছিল একটি মাইনর স্কুল, তবে কোন অজানা কারণে সেটি বন্ধ হয়ে যাওয়ার পর আর চালু হয়নি।
গবাদি পশু পাখি
প্রায় প্রতিটি পরিবারেরই রয়েছে মাছ চাষের জন্য একটি পুকুর যা তাদের নিত্যদিনের মাছের চাহিদা পূরণ করার পরও কিছু মাছ তারা বাজারে বিক্রয় করতে পারে। গবাদি পশুর লালন পালন করে থাকে তাদের কৃষি ভূমি চাষে সহায়তার জন্য এবং নিজেদের প্রয়োজনীয় দুধ ও মাংসের চাহিদা পূরণের জন্য। এছড়াও প্রায় প্রতিটি ঘরেই হাঁস মুরগি ছাগল ইত্যাদি লালন পালন করে থাকে। এসব হাঁস মুরগি পালনের উদ্দেশ্য কেবল ডিম ও মাংসের চাহিদা পূরণই নয়, অতিথি আপ্যায়নও অন্যতম উদ্দেশ্য।
ফল
মির্জাপুরে যেসব ফল জন্মায় বা যেসব ফল-ফলাদি দেখতে পাওয়া যায় তার মধ্যে রয়েছে, আম, জাম, পেয়ারা, কলা, চালতা, ডেফল, ঢেউয়া, গাব, তেতুঁল, কামরাঙ্গা, লেবু, বাতাবি লেবু/জাম্বুরা, কাঁঠাল, পেপে, বেল, লিচু, বুভি/লটকন, কৎবেল, আতা, শরিফা, সফেদা, ডালিম, বেদানা, আনারস, জলপাই, করমচা, সুপারি, অরবরই, আমলকি, হরিতকি, খেজুর, বিলিম্বি, সজনে ডাঁটা, নারিকেল, কাঠলিচু, জামরুল, গোলাপজাম, বরই, তাল, তরমুজ, বাঙ্গি ইত্যাদি।
ব্যবসায় ও অন্যান্য
মির্জাপুরে সাম্প্রতিক সময়ে মাছ চাষ বেশ জনপ্রিয় হয়ে উঠেছে। এছাড়াও গ্রামের মানুষজন কৃষির পাশাপাশি নানা ধরনের ব্যবসায়ের সাথে জড়িত। কেউ ফেরি করে বিভিন্ন ধরনের খাদ্যদ্রব্য, তৈজসপত্র, খেলনা ইত্যাদি, আবার কারও রয়েছে পার্শবর্তি তারুন্দিয়া বাজারে বিভিন্ন ধরনের দোকান যার মাধ্যমে মানুষজন তাদের দৈনন্দিন জীবিকা নির্বাহ করে থাকে। আবার কেউবা দিনমজুরির মাধ্যমেও তাদের জীবন ও জীবিকার প্রয়োজন মিটিয়ে থাকে।
ভাষা, ধর্ম, শিল্প, সাহিত্য ও সংস্কৃতি
গ্রামের শতভাগ মানুষের মাতৃভাষা বাংলা। সংবিধানের ৩ নং অনুচ্ছেদ অনুযায়ী, বাংলা বাংলাদেশের একমাত্র রাষ্ট্রভাষা। বাংলা বাংলাদেশের জাতীয় ভাষাও। ১৯৮৭ সালের বাংলা ভাষা প্রচলন আইন বৈদেশিক যোগাযোগ ব্যতীত অন্যান্য সরকারি কর্মকাণ্ডে বাংলা ভাষা ব্যবহার বাধ্যতামূলক করেছে।
সাধারণত ইসলাম ধর্মালম্বি ও সনাতন হিন্দু ধর্মের লোক বসবাস করে এই গ্রামে।সাম্প্রতিক সময়ে নাস্তিক্যবাদীদের সংখ্যা বৃদ্ধি পাচ্ছে।মসজিদ ৩ টি, মন্দির ২ টি, ঈদগাহ ময়দান ৩ টি, ক্লাব ৩ টি।
শীতকালে ধর্মীয় ওয়াজ মাহফিল, আখড়া থেকে রথ যাত্রা, হিন্দু ধর্মালম্বি কেউ মারা গেলে শ্রাদ্ধ পরবর্তি কীর্তনের আয়োজন, মুসলমানদের ২ ঈদ, হিন্দু ধর্মালম্বিদের বিভিন্ন পূজা-পার্বন, বিভিন্ন ধরনের খেলাধুলার আয়োজন ইত্যাদি এই এলাকার মানুষজন সাম্প্রদায়িকতামুক্ত পরিবেশে একে অপরের সাথে মিলেমিশে পালন ও উপভোগ করে থাকে।
এই গ্রামে বিভিন্ন ধরনের লোকশিল্প রয়েছে। তন্মধ্যে কুটিরশিল্প, তাঁতশিল্প, লৌহশিল্প, মৃৎশিল্প, ওয়েল্ডিং কারখানা, বাঁশ ও কাঠের কাজ উল্লেখযোগ্য। জারিগান এ অঞ্চলের অতি কাছের যা দেশখ্যাত। এছাড়া বাউল ও যাত্রাগানও প্রচলিত। ইসলামিক ফাউন্ডেশনের সহযোগিতায় মির্জাপুর জামে মসজিদে রয়েছে এক সুবিশাল পাঠাগার। এছাড়াও সাহিত্য ও সংস্কৃতিতে এ গ্রামের মানুষজনের রয়েছে ব্যপক অংশগ্রহণ ও অবদান।
রন্ধনপ্রণালী
রন্ধনপ্রণালী বা খাদ্যাভ্যাস বা রসনার মাধ্যমেও কোন অঞ্চলের মানুষের জীবনমান সম্পর্কে অবগত হওয়া যায়। ভাত হচ্ছে প্রধান খাদ্য। এছাড়াও রকমারি খাবারের মাঝে রয়েছে রুটি, পরোটা, নান, বাকরখানি, লুচি, ডাল ইত্যাদি। মাছ হচ্ছে প্রধান, বিশেষত স্বাদুপানির মাছ।অন্যান্য খাবারের মধ্যে বিভিন্ন ধরনের ভর্তা, শাক, সবজি অন্যতম। চিংড়ি বা কুচোঁ চিংড়িও অন্যতম। ভোজন বিলাসি খাবার তথা গরু, খাসি, ভেড়া, হাঁস, মুরগির মাংস বা ইলিশের সাথে পোলাউ, বিভিন্ন ধরনের বিরিয়ানি, তেহারি, বিভিন্ন ধরনের খিচুরির চল রয়েছে। কাবাবের মধ্যে রয়েছে শিক কাবাব, রেশমি কাবাব, শাসলিক, টিক্কা, শামি।
পিঠে বা পিঠা বাংলার নিজস্ব আদিম আভিজাত্যপূর্ণ খাদ্যদ্রব্য। এটি চালের গুঁড়ো, আটা, ময়দা, অথবা অন্য কোনও শস্যজাত গুঁড়ো দিয়ে তৈরি করা হয়। অঞ্চলভেদে পিঠের ভিন্ন ভিন্ন বৈচিত্র্য দেখা যায়। গ্রামাঞ্চলে সাধারণত নতুন ধান তোলার পর থেকেই পিঠা তৈরির আয়োজন করা হয়। শীতের ও পৌষ পার্বণের সময় বাংলার প্রতি ঘরে ঘরে পিঠে তৈরি করা হয়। পিঠে সাধারণত মিষ্টি স্বাদের হয়ে থাকলেও ঝাল, টক বা অন্য যে কোনও স্বাদ হতে পারে।
বিভিন্ন ধরনের পিঠা-পুলির মধ্যে রয়েছে পাটিসাপটা, চিতই, দুধ চিতই, মেরা/গোটা, চটা, কলার সেমাই, ভাঁপা, সবজি ঝাল পিঠা, ছাঁচ পিঠা, ছিটকা, চুটকি, চাপড়ি, চাঁদ পাকন, ছিট পিঠা, সুন্দরী পাকন, সরভাজা, পুলি, পাতা পিঠা, পাকান / তেলের / পোয়া পিঠা, পানতোয়া, পুডিং, মালপোয়া, মালাই, মুঠি, কাটা পিঠা, কলা পিঠা, খেজুরের পিঠা, ক্ষীর কুলি, গোকুল পিঠে, গোলাপ ফুল পিঠা, লবঙ্গ লতিকা, রসফুল, জামদানি পিঠা, হাঁড়ি পিঠা, ঝালপোয়া, ঝুরি পিঠা, ঝিনুক পিঠা, সূর্যমুখী পিঠা, নকশি পিঠা, নারকেল পিঠা, নারকেলের ভাজা পুলি, নারকেলের সেদ্ধ পুলি, নারকেল জেলাফি, তেজপাতা পিঠা, সন্দেশ পিঠা, দুধরাজ, ফুল ঝুরি পিঠা, ফুল পিঠা, বিবিয়ানা পিঠা, সেমাই পিঠা, চিড়ার মোয়া, কাউনের মোয়া, ঝাল মোয়া, ফিরনি, নারকেল নাড়ু, দুধ নাড়ু, কালাই পুড়ি, সরল পিঠা, তেউর পিঠা, সিরিস পিঠা, মোয়া ইত্যাদি উল্লেখযোগ্য।।
খেলাধুলা ও বিনোদন
খেলাধুলা হচ্ছে বিনোদন ও শরীর গঠনের অন্যতম মাধ্যম। মির্জাপুর গ্রামের ছেলে মেয়েরাও এর বাইরে নয়। যদিও গ্রামে কোন মাঠ নেই তথাপি গ্রামের ছেলে মেয়েরা তাদের বাড়ির আঙ্গিণায় বিভিন্ন ধরনের খেলাধুলা করে থাকে। বিভিন্ন ধরনের খেলাধুলার মধ্যে রয়েছে গোল্লাছুট, ফুটবল, ক্রিকেট, ব্যাডমিন্টন, হা-ডু-ডু, দাঁড়িয়াবান্ধা, বউচিঁ, কুঁতকুঁত, ডাংগুলি, সাত চারা, সাঁতার, মোরগ লড়াই, ষাড়ের লড়াই, মার্বেল, তাস, বুম্বাস্টিং, এক্কা-দোক্কা, কানামাছি, ভলিবল, ষোলঘুটি, পুতুল খেলা, কড়ি খেলা, পলান্টুক, ইচিং-বিচিং, পাশা খেলা ইত্যাদি উল্লেখযোগ্য।
এ গ্রামের মানুষজনের বিনোদনের আর একটি উপলক্ষ্য হচ্ছে ঋতুভিত্তিক উৎসব। এর মধ্যে অন্যতম নবান্ন উৎসব। ঋতুবৈচিত্র্যে হেমন্ত আসে শীতের আগেই। কার্তিক আর অগ্রহায়ণ মাস নিয়ে হেমন্ত ঋতু। অগ্রহায়ণের নবান্ন নিয়ে আসে খুশির বার্তা। নতুন ধান ঘরে উঠানোর কাজে ব্যস্ত থাকে কৃষাণ কৃষাণীরা। আর ধান ঘরে উঠলে পিঠে পায়েস খাওয়ার ধুম পড়ে যায়। পাড়ায় পাড়ায় চলে নবান্ন উৎসব। প্রাচীনকাল থেকেই বাঙালি জাতি ধর্ম বর্ণকে উপেক্ষা করে নবান্নকে কেন্দ্র করে উৎসবে মেতে ওঠে। একে অন্যের মধ্যে তৈরি হয় এক সামাজিক মেলবন্ধনের।
বাংলাদেশে মোট প্রায় ২০০টি দৈনিক সংবাদপত্র ও ১৮০০রও বেশি সাপ্তাহিক বা মাসিক পত্রিকা প্রকাশিত হয়, তন্মধ্যে ৪-৫ টি দৈনিক ও ৩-৪ টি মাসিক পত্রিকা নিয়মিতভাবে হকাররা পৌছে দেয়। তবে নিয়মিতভাবে পত্রিকা পড়েন এরকম লোকের সংখ্যা কম, মোট জনসংখ্যার মাত্র ১৫%। গণমাধ্যমের মধ্যে রেডিও অঙ্গনে বাংলাদেশ বেতার ও বিবিসি বাংলা জনপ্রিয়। সরকারি টেলিভিশন সংস্থা বাংলাদেশ টেলিভিশন ছাড়াও বাংলাদেশ থেকে বেসরকারি ২০টির বেশি উপগ্রহভিত্তিক টেলিভিশন চ্যানেল ও ৩টির বেশি রেডিও সম্প্রচারিত হয় যার সবই এই গ্রামের মানুষজনদের বিনোদনের প্রধান মাধ্যম হিসেবে বিবেচিত। ঢাকা-কেন্দ্রিক চলচ্চিত্র শিল্প হতে প্রতি বছর প্রায় ৫০ হতে ১০০টি বাংলা চলচ্চিত্র তৈরি করা হয়, যা এই গ্রামের মানুষজন ঈশ্বরগঞ্জ উপজেলা শহরের সিনেমা হল সোনালি টকিজ বা অন্যসব মাধ্যমে দেখে থাকে। তবে কোন সিনেমা হল বা নাট্যমঞ্চ বা থিয়েটার এই গ্রামে নেই।
নদী ও খাল-বিল
নদি
সোয়াইন নদীর অববাহিকায় এ গ্রামের অবস্থান। সোয়াইন মাঝারি নদী। তার কূলজোড়া জল, বুকভরা ঢেউ, প্রাণভরা উচ্ছ্বাস। স্বপ্নের ছন্দে সে বহিয়া যায়। ভোরের হাওয়ায় তার তন্দ্রা ভাঙ্গে, দিনের সূর্য তাকে তাতায়; রাতে চাঁদ ও তারারা তাকে নিয়া ঘুম পাড়াইতে বসে, কিন্তু পারে না। দুষ্ট পল্লীবালক তাকে সাঁতরাইয়া পার হইতে পারে না। আবার ছোট নৌকায় ছোট বৌ নিয়া মাঝি কোনোদিন ওপারে যাইতে ভয় পায় না। তিতাস নদীর মতোই সোয়াইন নদী সম্পর্কে একসময় এভাবে বলা যেত। তবে এক সময়ের খরস্রোতা সোয়াইন নদী এখন মৃতপ্রায়। বর্তমানে সোয়াইন নদীতে বর্ষাকাল ছাড়া জল প্রায় থাকে না।
বিস্তীর্ণ আবদ্ধ স্বাদুপানির জলাশয়কে বিল বলা হয়। বিল মূলত নিম্নভূমি যেখানে অতিরিক্ত পানি এসে জমা হয়। শুকনো মৌসুমে অধিকাংশ বিলে কোন পানি থাকে না। তখন সেই এলাকা চাষাবাদ ও গবাদিপশুর চারণক্ষেত্র হিসেবে ব্যবহৃত হয়। একটু বৃষ্টি হলে বা বর্ষা মৌসুমে এসব নিম্নভূমি পানিতে পরিপূর্ণ হয়ে যায়। সাধারণত বিলের গভীরতা বেশি হয় না। বেশিরভাগ বিলই জলাভূমির মত। তবে বড় বড় বিলের গভীরতা অনেক বেশি এবং প্রায় সারা বছর এসব বিলের কোথাও না কোথাও পানি থাকে। বিল কোন কোন ক্ষেত্রে বাঁওড়ের সমার্থক, যদিও দু'টির মধ্য অল্পবিস্তর পার্থক্য বিদ্যমান। কৈলা বা কালিয়া বিল তেমনই একটি বিল। সম্প্রতি বিলের অধিকাংশ অংশে কিছু অসাধু মানুষ বাঁধ দিয়ে মাছ চাষ করায় বিলের মৌলিকত্ত্ব হারিয়ে যাচ্ছে। অনুরূপ ভাবে এই গ্রাম থেকে হারিয়ে গেছে এক সময়ের বিখ্যাত ফুলুরি খাল।
পরিশেষ
প্রাচীন যুগে মির্জাপুর ছিল স্বয়ংসম্পূর্ণ। ব্যাপারটা এমন ছিল যে, এ গ্রামে প্রয়োজনীয় সব পেশার লোক বাস করত, প্রয়োজনীয় সব পণ্য এখানেই পাওয়া যেত। কোনো কিছুর জন্য কাউকে অন্য গ্রামে যেতে হতো না। ছয় ঋতুর এ দেশের গ্রামগুলো সে বৈচিত্র্য ধারণ করে। ফুলে-ফলে-ফসলে-গাছের পাতায় নতুন রং লাগে প্রতি ঋতুতে। বাংলা ভাষায় গ্রাম এর অনেকগুলো প্রতিশব্দ রয়েছে, গ্রাম, গাঁও, গাঁ, পাড়া গাঁ, পল্লি ইত্যাদি। গ্রামে মুসলমানদের নামাজের আজান এবং হিন্দুদের কীর্তন বা পাঁচালী গানের সুর অনেক দূর হতে শোনা যায়। সে শব্দে গ্রামের নীরবতা ভাঙে। তবে সময়ের বিবর্তনে আজ গ্রামগুলো আর প্রাচীন যুগের সে গ্রাম নেই। কবি আহসান হাবীব ‘একটি ঐতিহাসিক ভ্রমণ’ কবিতায় সে বর্ণনা দিয়েছেন এভাবেঃ "এই সেই গ্রাম/ এখানে নয়ন মেলে/ পা রেখে এখানে/ আজ শুধু ভয় করে ওঠে।/ অনেক মানুষ ছিলো মরেছে অনেক/ সেই সাথে মরে গেছে তারো চেয়ে বেশি/ শতাব্দীর গড়ে ওঠা এই সব গ্রাম।" সময়ের সাথে সাথে গ্রামগুলি বদলে গেছে অনেক। তবে গ্রামীণ বাংলার যা কিছু চিরন্তন, তাতো আর বদলায়নি। মসজিদ থেকে ভেসে আসে মুয়াজ্জিনের সুমধুর আযানের ধ্বনি, পাখির কলতান, মঙ্গলশঙ্খের আনন্দধ্বনি সময়ে সময়ে গ্রামগুলোতে বেজে ওঠে আজও, রূপসী বধূদের পদচিহ্ন এখনো খানিক্ষণের জন্যে আঁকা হয়ে মুছে যায়। মির্জাপুরের মানুষগুলো বড়ই সহজ-সরল, মনটা তাদের বড়ই উদার, কোন গড়লতা নেই। অপরুপ সৌন্দর্যের এক লীলাভূমি যেন এই মির্জাপুর।
খাদিজা বিনতে খুওয়াইলিদ
খাদিজা বিনতে খুওয়াইলিদ (خَدِيجَة بِنْت خُوَيْلِد; c. ৫৫৫ – ৬২০ ), যিনি সাধারণত খাদিজা নামে পরিচিত, ছিলেন ইসলামের নবী মুহাম্মাদের প্রথম স্ত্রী এবং প্রথম অনুসারী। খাদিজা ছিলেন মক্কার কুরাইশ উপজাতির নেতা খুওয়ালিদ ইবনে আসাদের কন্যা এবং নিজ প্রচেষ্টায় একজন সফল ব্যবসায়ী মহিলা।
খাদিজা কে মুসলমানরা প্রায়শই "বিশ্বাসীগণের মা" বলে উল্লেখ করে থাকেন। তিনি ইসলামের অন্যতম গুরুত্বপূর্ণ মহিলা ব্যক্তিত্ব। তিনি তার মেয়ে ফাতিমা, আসিয়া এবং মরিয়ম সহ ইসলামের চার "স্বর্গের মহিলা" দের মধ্যে একজন। মুহাম্মাদ ২৫ বছর ধরে তার সাথে একগামীভাবে বিবাহ বন্ধনে আবদ্ধ ছিলেন।
জন্ম ও বংশ
খাদিজার পিতা খুওয়ালিদ ইবনে আসাদ ছিলেন একজন বণিক ও নেতা। অনেক সূত্র অনুসারে, তিনি ফিজার যুদ্ধে প্রায় ৫৮৫ মারা যান, কিন্তু অন্যদের মতে, খাদিজা যখন ৫৯৫ সালে মুহাম্মাদকে বিয়ে করেন তখনও তিনি জীবিত ছিলেন।  খুওয়েলিদের উম্মে হাবিব বিনতে আসাদ নামে এক বোনও ছিল।
খাদিজার মা ফাতিমা বিনতে জাইদাহ, যিনি প্রায় ৫৭৫ সালে মারা যান, তিনি কুরাইশের আমির ইবনে লুয়াই গোত্রের সদস্য এবং মুহাম্মাদ (সা) এর মায়ের তৃতীয় চাচাতো বোন ছিলেন।
পেশা
খাদিজা খুব সফল বণিক ছিলেন। কথিত আছে যে, কুরাইশের বাণিজ্য কাফেলা ভ্রমণকারীরা যখন গ্রীষ্মকালীন সিরিয়া যাত্রা বা ইয়েমেনে শীতকালীন যাত্রা শুরু করতে জড়ো হয়েছিল, তখন খাদিজা কাফেলা কুরাইশের অন্যান্য ব্যবসায়ীদের কাফেলাকে একত্রিত করেছিল। খাদিজা সাথে যুক্ত সম্মানসূচক উপাধির মধ্যে ছিল, "আমিরাত-কুরাইশ" ("কুরাইশের রাজকুমারী"), "ধার্মিক", এবং "খাদিজা আল-কুবরা ("খাদিজা মহান")। কথিত আছে যে তিনি দরিদ্রদের খাওয়াতেন এবং বস্ত্র বিতরনও করতেন, তার আত্মীয়দের আর্থিকভাবে সহায়তা করেছিলেন এবং দুর্বল সম্পর্কের জন্য বিবাহের অংশ সরবরাহ করেছিলেন। খাদিজাকে বলা হত যে তারা প্রতিমাতে বিশ্বাস করত না বা পূজা করত না, যা প্রাক-ইসলামি আরব সংস্কৃতির জন্য সাধারণ ছিল।
খাদিজা তার বাণিজ্য কাফেলা নিয়ে ভ্রমণ করেনি; তিনি অন্যদের একটি কমিশনের জন্য তার পক্ষে বাণিজ্য করার জন্য নিযুক্ত করেছিলেন। ৫৯৫ সালে খাদিজার সিরিয়ায় লেনদেনের জন্য একজন সহকর্মীর প্রয়োজন ছিল। তিনি সিরিয়ার বাণিজ্যের জন্য মুহাম্মাদ ইবনে আবদুল্লাহকে বেছে নিয়েছিলেন। তার চাচা আবু তালিব ইবনে মুত্তালিবের অনুমতি ক্রমে তাকে খাদিজার এক বান্দার সাথে সিরিয়ায় পাঠানো হয়। এই কাফেলা অভিজ্ঞতা মুহাম্মাদকে "আল-সাদিক" ("সত্যবাদী") এবং "আল-আমিন" ("বিশ্বাসযোগ্য" বা "সৎ") সম্মানজনক উপাধি অর্জন করে। খাদিজা মুহাম্মাদকে নিয়োগ দিয়েছিলেন, যার বয়স তখন ২৫ বছর, তিনি খবর পাঠিয়েছিলেন যে তিনি তার স্বাভাবিক কমিশন দ্বিগুণ প্রদান করবেন।
তিনি তার এক চাকর মায়সারাকে সাহায্য করার জন্য পাঠিয়েছিলেন। ফিরে আসার পর, মায়সারাহ মুহাম্মাদ তার ব্যবসা পরিচালনা করার সম্মানজনক উপায়ের বিবরণ দিয়েছিলেন, যার ফলে তিনি খাদিজার প্রত্যাশার দ্বিগুণ মুনাফা ফিরিয়ে এনেছিলেন।
সুন্নিদের মতামত
খাদিজা তিনবার বিবাহ করেছিলেন এবং তার সমস্ত বিবাহ থেকে সন্তান ছিল। যদিও তার বিয়ের আদেশ নিয়ে বিতর্ক হয়, সাধারণত মনে করা হয় যে তিনি প্রথম আতিক ইবনে 'আ'ইধ ইবনে' আবদুল্লাহ আল-মাখজুমি এবং দ্বিতীয় মালিক ইবনে নাবাশ ইবনে জারগারি ইবনে আত-তামিমিকে বিয়ে করেন। তার দ্বিতীয় স্বামীর কাছে তিনি দুই পুত্র সন্তান বহন করেন, যাদের নাম ছিল হালা এবং হিন্দ। ব্যবসা সফল হওয়ার আগেই তিনি মারা যান। স্বামী আতিকের কাছে খাদিজা হিন্দা নামে একটি কন্যা সন্তান জন্ম দিয়েছিলেন। এই বিয়ে খাদিজাকে বিধবা হিসাবেও ছেড়ে দিয়েছিল।
খাদিজা মুহাম্মাদকে প্রস্তাব দিয়েছিলেন যখন মুহাম্মাদের বয়স ছিল ২৫ বছর এবং তার বয়স ছিল ৪০ বছর। খাদিজা তার চাচাতো ভাই ওয়ারাকা ইবনে নওফল ইবনে আসাদ ইবনে আব্দু'ল উজ্জার সাথে পরামর্শ করেন।
শিয়াদের মতামত
ইবনে শাহরাশুব আল-শাফিতে আল-সাইয়্যেদ আল-মুর্তাদা এবং আল-তালকিসে আল-শাইখ আল-তুসি থেকে উদ্ধৃত করেছেন যে খাদিজা মুহাম্মদকে বিয়ে করার সময় কুমারী ছিলেন। উপরন্তু, হিজাজের সাংস্কৃতিক ও বৌদ্ধিক পরিস্থিতি এবং অন্যান্য মানুষের মধ্যে খাদিজার উচ্চ অবস্থান ও মর্যাদা বিবেচনা করে, এটি অত্যন্ত অসম্ভব হবে যে তিনি বানু তামিম এবং বানু মাখজুম (দুটি "নিম্ন" উপজাতি) থেকে পুরুষদের বিয়ে করেন।
গবেষকদের মতে, খাদিজার বোন হালির সন্তান খাদিজার জন্য দায়ী দুটি শিশু ছিল। হালার স্বামীর মৃত্যুর পর খাদিজা হালা এবং (হালার মৃত্যুর পর) হালার সন্তানদের দেখাশোনা করেন।
খাদিজার বয়স যখন ৪০ বছর তখন তিনি মুহাম্মাদের সাথে বিবাহ বন্ধনে আবদ্ধ হন।
তবে কিছু সূত্র আরও দাবি করে যে, অন্যদের দ্বারা তার বয়স ছিল প্রায় ২৫-২৮ বা ৩০ বছর।
প্রথম বিবাহ
খাদিজার পিতা আরব সমাজের বিশিষ্ট তাওরাত ও ইঞ্জিল বিশেষজ্ঞ ওয়ারাকা ইবনে নওফলের সাথে তার বিয়ে ঠিক করেছিলেন। তবে কেন তা হয় নি তা সম্বন্ধে স্পষ্ট কিছু জানা যায় নি। পরিশেষে আবু হালা ইবন জারারাহ আত-তামিমির সাথে তার প্রথম বিয়ে হয়। আবু হালা ও খাদিজা দম্পতী হালা ও হিন্দ নামে দুইজন পুত্র সন্তান জন্ম। হিন্দ  সাহাবী হওয়ার সৌভাগ্য অর্জন করেছিলেন। হালার কথা জানা  যায়নি । হিন্দ বদর যুদ্ধে মতান্তরে উহুদ যুদ্ধে মুহাম্মাদ(সা) এর সাথে যুদ্ধে যোগদান করেন। হযরত আলীর শাসনামলে উটের যুদ্ধ শুরু হলে তিনি হযরত আলীর পক্ষ নিয়ে যুদ্ধ করেন। সেই যুদ্ধে হিন্দ মারা যায়।
দ্বিতীয় বিবাহ
প্রথম স্বামীর মৃত্যুর পর আতিক বিন আবিদ আল-মাখযুমির সাথে খাদিজার দ্বিতীয় বিয়ে হয় । তবে কা'তাদা এবং ইবন ইসহাকের মতে তার প্রথম স্বামী আতিক এবং দ্বিতীয় স্বামী আবু হালা। ইবন ইসহাকের এই মত ইউনুস ইবন বুকাইর-এর বর্ণনায় পাওয়া যায় । অবশ্য প্রথমোক্ত মতটিই অধিক গ্রহণযোগ্য। ইবন হাজার-এর বর্ণনায় জানা যায় আবন আবদিল বার সহ আরো অনেক বিশেষজ্ঞই প্রথম মতটি ব্যক্ত করেছেন ।
দ্বিতীয় স্বামীর ঘরে খাদিজা হিন্দা নামে একজন কন্যা সন্তান জন্ম দেন। তার কুনিয়াত ছিলো উম্মু মুহাম্মদ। হিন্দা ইসলাম গ্রহণ করেছিলেন।
খাদিজার দ্বিতীয় স্বামীও মারা যায়।
মুহাম্মদের সাথে পরিচয়
খাদিজা অন্যান্য কুরাইশদের মত একজন বড় ব্যবসায়ী ছিলেন। তিনি ছিলেন অনেক সম্পদশালী এবং সম্মানিত। তিনি ব্যবসার জন্য সৎ ও যোগ্য লোকবল নিয়োগ দিতেন। সেই সময় মক্কায় সততা এবং আমানতদারীতার জন্য মুহাম্মদ বিখ্যাত হয়ে উঠেন। তিনি তার চাচা আবু তালিবের ব্যবসার সাথে জড়িত ছিলেন এবং অনেক ব্যবসায়ীক জ্ঞান ও অভিজ্ঞতা অর্জন করেন। খাদিজা তার গুণের কথা জানতে পেরে তাকে নিজের নিয়োগপ্রদান করেন। মুহম্মাদকে তার বিশ্বস্ত দাসী মায়সারার সাথে ব্যবসার জন্য সিরিয়ায় প্রেরণ করেন। সিরিয়ায় ব্যবসা করে মুহাম্মাদ অনেক মুনাফা অর্জন করেন এবং ব্যবসার প্রতিটি হিসাব খাদিজাকে বুঝিয়ে দেন। এতে খাদিজা অনেক খুশি হন। এছাড়া খাদিজা তার ছোট ভাইয়ের বউ সাফিয়ার কাছ থেকে মুহাম্মদ সম্পর্কে অনেক কিছুই জেনেছিলেন।
তৃতীয় (মুহাম্মদের সাথে) বিবাহ
খাদিজার বান্ধবী ইয়ালার স্ত্রী নাফিসা বিনতে মানিয়া বিবাহের ব্যাপারে মধ্যস্থতা করেছেন। তিনি খাদিজার হয়ে মুহাম্মদ  এর কাছে বিয়ের প্রস্তাব নিয়ে যান। এরপর দুই পক্ষের সম্মতিতে তাদের বিয়ে হয়।
তাদের বিয়েতে আবু তালিব, হামযাহসহ অনেক বিশিষ্ট কুরাইশ ব্যক্তিবর্গ উপস্থিত ছিলেন। সকলের সামনে বিয়ের খুৎবা প্রদান করেন আবু তালিব। আরবী গদ্যসাহিত্যে এই খুৎবা এখনো বিশেষ স্থান অধিকার করে আছে। বিয়ের মোহরানা ছিলো ৫০০ স্বর্ন মুদ্রা। খাদিজা নিজেই দুই পক্ষের খরচাদি বহন করেন। তিনি দুই উকিয়া সোনা ও রুপা মুহাম্মদ কে দেন, যেন তা দিয়ে উভয়ের পোশাক ও ওয়ালীমার (বৌভাত অনুষ্ঠান) আয়োজন করতে পারেন। বিয়ের সময় খাদিজার বয়স ছিলো ৪০ অথবা ২৮ বছর এবং মুহাম্মদ  এর বয়স ছিলো ২৫ বছর। মুলত মুহাম্মদ  এর চারিত্রিক সৌন্দর্যে মুগ্ধ হয়ে খাদিজা তাকে বিয়ে করেন।বিবাহের সময় খাদিজার বাবা বেঁচে ছিলেন না।
বিবাহ কালীন সময়ে খাদিজার বয়স
বিবাহ কালীন সময়ে মুহাম্মদ এর বয়স চন্দ্র মাস অর্থাৎ আরবি মাসের গণনা অনুযায়ী ২৫ বছর এবং সৌর মাস অর্থাৎ ইংরেজি মাসের গণনা অনুযায়ী ২৪ বছর ৩ মাস পরিপূর্ণ নিশ্চিত হলেও, খাদিজা এর বয়স নিয়ে রয়েছে ভিন্ন ভিন্ন মতামত। এরমধ্যে চন্দ্র মাস অর্থাৎ আরবি মাসের গণনা অনুযায়ী বয়স ৪০ প্রচলিত থাকলেও অধিকাংশ ইসলামিক নথিপত্র, ইসলামিক ইতিহাস এবং ইসলামিক ঘটনাবলী একত্রিত করে খাদিজা এবং মুহাম্মদ এর বিবাহ কালীন সময়ে খাদিজা এর সবচেয়ে প্রসিদ্ধ এবং সঠিক বয়স পাওয়া যায় চন্দ্র মাস অর্থাৎ আরবি মাসের গণনা অনুযায়ী ২৮ বছর এবং সৌর মাস অর্থাৎ ইংরেজি মাসের গণনা অনুযায়ী ২৭ বছর ২ মাস। অর্থাৎ খাদিজা এবং মুহাম্মদ এর বিবাহ কালীন সময়ে খাদিজা এর সবচেয়ে প্রসিদ্ধ এবং সঠিক বয়স হলো ২৮ বছর।
সন্তান
মুহাম্মদ এর ঘরে খাদিজা ৬ জন সন্তানের জন্ম দেন। তাদের প্রথম সন্তান কাসিম। অল্প বয়সে কাসিম মক্কায় মৃত্যুবরণ করে। এই সন্তানের নাম অনুযায়ী মুহাম্মদ   এর নাম হয় আবুল কাসিম। এরপর জন্ম হয় যয়নবের। তৃতীয় সন্তান আব্দুল্লাহ জন্মগ্রহণ করে ইসলাম ধর্ম আগমনের পর। তাই তার উপাধি হয় "তাইয়্যেব ও তাহির"। আব্দুল্লাহও অল্প বয়সে মারা যান। এরপর জন্মগ্রহণ করেন রুকাইয়া, উম্মে কুলসুম এবং ফাতিমা। খাদিজা উকবার দাসী সালামাকে সন্তানদের দেখাশোনা করার জন্য নিয়োগ দিয়েছিলেন।
ইসলাম প্রচারে অবদান
ইসলাম ধর্মের সূচনালগ্নে মুহাম্মদকে সবচেয়ে বেশি সহযোগিতা করেছিলেন খাদিজা। ধীরে ধীরে খাদিজার সমস্ত সম্পদ মুহাম্মদ দান করে দিতে থাকেন। এতে খাদিজা তাকে পূর্ণ সমর্থন দিয়েছিলেন। এক পর্যায়ে প্রচন্ড অর্থকষ্ট শুরু হয়, অনাহারে খোলা মাঠে দিন কাটাতে হয়। নবুওয়তের সপ্তম বছরে মক্কার কুরাইশরা মুসলিমদের বয়কট করে। তারা সবাই মিলে "শিয়াবে আবু তালেব" নামক স্থানে আশ্রয় গ্রহণ করে। অন্যান্য মুসলিমদের সাথে খাদিজাও সেখানে ছিলেন। প্রায় ৩ বছর তিনি সেখানে ছিলেন। তখন গাছের পাতা খেয়েও দিন কাটাতে হয়েছে তাদের। খাদিজা তখন কুরাইশদের ওপর নিজের প্রভাব খাটিয়ে খাদ্যের ব্যবস্থা করে দিতেন মুসলিমদের। তার তিন ভাতিজা- হাকিম বিন হিযাম, আবুল বুখতারি ও যুময়া ইবনুল আসওয়াদ, তারা সবাই ছিলেন কুরাইশ নেতা। এই ৩ ভাতিজার মাধ্যমে মুসলিমদের মধ্যে খাদ্য সরবরাহ করতেন খাদিজা। এত কষ্ট সহ্য করেও ইসলাম ধর্ম প্রচারে খাদিজা সর্বাত্মক সহযোগিতা করতে থাকেন। একটি বর্ণনা অনুযায়ী কাবা শরীফের কাছে ৩ জনকে নামায পড়তে দেখা গেলো। আব্বাস বলেন, তাদের একজন আমার ভাতিজা মুহাম্মদ, অন্যজন আমার আরেক ভাতিজা আলী এবং তৃতীয়জন এক মহিলা, তার নাম খাদিজা।
মৃত্যু
thumb|খাদিজার কবরের ওপর নির্মিত সৌধ, বর্তমানে সৌধটি ভেঙে ফেলা হয়েছে মুহাম্মদের সাথে বিয়ে হওয়ার ২৫ বছর পর ৬৪ অথবা ৫২ বছর বয়সে রমজান মাসের ১০ তারিখে খাদিজা মক্কায় মারা যান। তখনও ইসলাম ধর্মে মৃত ব্যক্তির জন্য জানাযার নামায পড়ার বিধান ছিলো না। তাই তাকে জানাযা ছাড়াই মক্কার কবরস্থান জান্নাতুল মুয়াল্লায় দাফন করা হয়। মুহাম্মদ নিজেই তার লাশ কবরে নামান।
ভালদেমার পাউলসেন
ভালদেমার পাউলসেন (Valdemar Poulsen) (২৩শে নভেম্বর, ১৮৬৯ – ২৩শে জুলাই, ১৯৪২) ছিলেন একজন ডেনীয় তড়িৎ প্রকৌশলী। তিনি চৌম্বকীয় তার রেকর্ডার উদ্ভাবন করেন। এই উদ্ভাবনের সূত্র ধরেই পরবর্তীকালে চৌম্বকীয় টেপ রেকর্ডার উদ্ভাবিত হয়। এই যন্ত্রগুলোতে একটি রেকর্ডিং হেড-এর পাশ দিয়ে চৌম্বকীয় তার বা টেপ টেনে নিয়ে যাওয়া হয়। যে শব্দ রেকর্ড করা হবে, সেটিকে তড়িৎ সিগনালে রূপান্তরিত করে রেকর্ডিং হেডে দেয়া হয়, এরপর হেডটি চলমান চৌম্বকীয় তার বা টেপের ওপর সিগনালের প্রকৃতি অনুযায়ী চৌম্বকীয় বিন্যাস তৈরি করে। একইভাবে প্লেব্যাক হেড চলমান তার বা টেপ থেকে চৌম্বকীয় বিন্যাস পড়ে নিয়ে সেটাকে তড়িৎ সিগ্নালে রূপান্তরিত করতে পারে।
পাউলসেন তার যন্ত্রের নাম দিয়েছিলেন টেলিগ্রাফোন।
উদয়গিরি, উড়িষ্যা
উদয়গিরি হচ্ছে ভারতীয় রাজ্য উড়িষ্যার সর্ববৃহৎ বৌদ্ধ স্থাপনা। উদয়গিরি মূলত একটা কমপ্লেক্স যা স্তুপ এবং বিহার নিয়ে গঠিত। পার্শ্ববর্তী ললিতগিরি এবং রত্নগিরির সংগে এটা একত্রে পুষ্পগিরি বিশ্ববিদ্যালয়ের অংশ। ঐতিহ্যবাহী এই তিন স্থানকে একত্রে রত্নগিরি-উদয়গিরি-ললিতগিরি কমপ্লেক্সের ডায়মন্ড ট্রায়াঙ্গল বলা হয়ে থাকে । স্থানটির ঐতিহাসিক নাম মাধাভাপুর মহাবিহার । ধারণা করা হয় রত্নগিরি ও ললিতগিরির পাশের বৌদ্ধ কমপ্লেক্সটি ৭ম থেকে ১২ শতকের মধ্যে চালু ছিলো।
অবস্থান
উদয়গিরি পাহাড়ের পাদদেশে এই বৌদ্ধ স্থাপনাটি অবস্থিত যা ভুবনেশ্বর থেলে ৯০ কিলোমিটার উত্তর পূর্বে এবং জজপুর জেলার কটক থেকে ৭০ কিলোমিটার উত্তর পূর্বে অবস্থিত।
অনুসন্ধান ও প্রাপ্তি
১৯৫৮ সাল থেকে আর্কিয়োলজিক্যাল সার্ভে অভ ইন্ডিয়া উদয়গিরিতে একাধিক খননকাজ চালিয়েছে। দুই উপত্যকার মাঝে অবস্থিত উদয়গিরি সাইট ১ এ সর্বপ্রথম খননকাজ চালানো হয়। ১৯৮৫-৮৬ এবং ১৯৮৯-৯০ সালে চালানো খননে উদয়গিরি সাইট ২ এ দেয়াল ঘেরা বৌদ্ধবিহারটি আবিষ্কৃত হয়। এখানে ৭ ফুট উঁচু একটি স্তুপ যার চার কোনায় চারটি ধ্যানী বুদ্ধের প্রতিকৃতি পাওয়া যায়। এপিগ্রাফিক্যাল উপাত্তের ভিত্তিতে প্রত্নতত্ত্ববিদগণ স্থানটিকে মাধবপুর মহাবিহার নামে অভিহিত করেন। ১৯৯৭ থেকে ২০০০ সালে পরিচালিত বৃহৎ খননে উদয়গিরি-২ এর দ্বিতীয় অংশ আবিষ্কৃত হয় যেখানে স্তুপ এবং বিহার ছিলো। এর মধ্যে ছিলো দুটো অষ্টম শতকের বিহার চত্বর, বুদ্ধের ভাস্কর্য, তারা, মঞ্জুশ্রী, আভালোকিতেশ্বর, জটামুকুট লোকেশ্বর এবং বিভিন্ন টেরাকোটা ফলক। একটি পাথরের ধাপযুক্ত কুয়া আবিষ্কৃত হয়। প্রবেশ পথের নিকটে দেখা যায় একটি মনুষ্যাকৃতি দড়িতে ঝুলছে যার চোখ বন্ধ।
আসান ব্যারেজ
আসান ব্যারেজ, উত্তরাখণ্ড-হিমাচল প্রদেশ সীমান্ত অঞ্চলের দুন উপত্যকায়, ( দেরাদুন জেলা ), উত্তর ভারতের একটি ব্যারেজ, যা পূর্ব যমুনা খাল এবং আসান নদীর সঙ্গমস্থলে অবস্থিত এবং প্রায় ডাকপাথর থেকে, এবং ২৮ কিমি উত্তরাখণ্ডের দেরাদুনের উত্তর-পশ্চিমে। ব্যারেজটি ২৮৭.৫ মিটার দীর্ঘ এবং সারা বছর ধরে জল থাকে যা আসান নদী এবং যমুনা নদীর স্রাব চ্যানেল থেকে দেওয়া হয়। ২০২০ সালে এটিকে উত্তরাখণ্ডের প্রথম রামসার সাইট হিসাবে ঘোষণা করা হয়।
সরাসরি এর পূর্ব দিকে ব্যারাজের পিছনে, জল যমুনা নদীর পশ্চিম দিকে পূর্ব যমুনা খালে পুনরায় প্রবেশ করে। দূরত্বেমাই  খালের উপর ব্যারেজ থেকে, জল পৌঁছেছে 30 মেগাওয়াট কুলহাল পাওয়ার প্ল্যান্টে । পাওয়ার প্ল্যান্টে তিনটি 10 মেগাওয়াট কাপলান টারবাইন -জেনারেটর রয়েছে এবং এর ডিজাইন হাইড্রোলিক হেড  । একবার পাওয়ার স্টেশন থেকে ডিসচার্জ হয়ে গেলে, জল  খাল দ্বারা পরিচালিত হয় 72 মেগাওয়াট খারা পাওয়ার স্টেশনে উত্তর প্রদেশে । খারা পাওয়ার স্টেশনে তিনটি 24 মেগাওয়াট ফ্রান্সিস টারবাইন -জেনারেটর রয়েছে এবং একটির নেট হেড রয়েছে  ।
বাঁধটি আসান জলাধার তৈরি করে, যাকে ধলিপুর লেকও বলা হয়। হ্রদটি পাখি দেখার জন্য জনপ্রিয় এবং ৫৩টি প্রজাতি সেখানে আবাসস্থল হিসেবে পরিচিত, ১৯ প্রজাতি ইউরেশিয়া থেকে পরিযায়ী।
আসান নদী
আসান নদীকে ঋগ্বেদের অসমানবতী দিয়ে চিহ্নিত করা হয়েছে।
আসান ব্যারেজ পাখির অভয়ারণ্য
পাখি অভয়ারণ্যটি ১৯৬৭ সালে একটি মনুষ্যসৃষ্ট জলাভূমি হিসাবে প্রতিষ্ঠিত হয়েছিল যেখানে যমুনা এবং আসান নদী একত্রিত হয়েছিল। এই এলাকাটি অত্যন্ত বিপন্ন এবং IUCN লাল তালিকায় থাকা পাখি সহ প্রচুর পরিযায়ী পাখিকে আকর্ষণ করে। 2020 সাল থেকে জলাভূমি একটি সুরক্ষিত রামসার সাইট হিসাবে মনোনীত করা হয়েছে।
ব্যারেজ দেখার সেরা সময় অক্টোবর থেকে ডিসেম্বরের মধ্যে এবং মার্চের মাঝামাঝি থেকে এপ্রিলের শেষের মধ্যে। সপ্তাহের সব দিন সকাল ৮টা থেকে সন্ধ্যা ৬টা পর্যন্ত ব্যারেজ খোলা থাকে। বোটিং এবং পাখি-দেখা এমন দুটি ক্রিয়াকলাপ যা পর্যটকরা এখানে উপভোগ করেন।
চেঙ্গাইল রেলওয়ে স্টেশন
চেঙ্গাইল রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি চেঙ্গাইল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২৭ কি.মি. দূরে স্টেশনটি অবস্থিত।
ইতিহাস
চেঙ্গাইল রেলওয়ে স্টেশনটি পশ্চিমবঙ্গের চেঙ্গাইল স্টেশন, চেঙ্গাইলতে অবস্থিত। স্টেশন কোড হল (সিজিএ)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি ফুলেশ্বর এবং বাউড়িয়া এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।
মির্জাপুর শাহী মসজিদ
মির্জাপুর শাহী মসজিদ পঞ্চগড় জেলার আটোয়ারী উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। এটি আটোয়ারী উপজেলার মির্জাপুর নামক গ্রামে অবস্থিত বলে এর নামকরণ করা হয়েছে মির্জাপুর শাহী মসজিদ।
ইতিহাস
মসজিদের শিলালিপি ঘেঁটে প্রত্নতত্ত্ববিদগণ ধারণা করেন মির্জাপুর শাহী মসজিদটি ১৬৫৬ সালে নির্মাণ করা হয়েছে। তবে মসজিদটি কে নির্মাণ করেছেন এটি নিয়ে ঐতিহাসিক মতপার্থক্য রয়েছে। কেউ কেউ মনে করেন, মালিক উদ্দিন নামে মির্জাপুর গ্রামেরই এক ব্যক্তি মসজিদটি নির্মাণ করেন। এই মালিক উদ্দিন মির্জাপুর গ্রামও প্রতিষ্ঠা করেন বলে জনশ্রুতি রয়েছে। আবার কেউ কেউ মনে করেন, দোস্ত মোহাম্মদ নামে জনৈক ব্যক্তি মসজিদটির নির্মাণ কাজ শেষ করেন। তবে প্রত্নতত্ত্ববিদগণ ধারণা করেন, মুঘল শাসক শাহ সুজার শাসনামলে মসজিদটি নির্মাণ করা হয়েছিলো।
অবকাঠামো
মির্জাপুর শাহী মসজিদটির দৈর্ঘ্য ৪০ ফুট ও প্রস্থ ২৫ ফুট। মসজিদটির সামনের দেওয়ালে চিত্রাঙ্কন ও বিভিন্ন কারুকার্য রয়েছে যেগুলো একটি অপরটি থেকে আলাদা। মসজিদটিতে একই সারিতে তিনটি গম্বুজ রয়েছে। প্রতিটি গম্বুজের কোণায় একটি করে মিনার রয়েছে। মসজিদটিতে ফারসি ভাষার একটি শিলালিপি রয়েছে যেটা থেকেই ধারণা করা হয় এটি মুঘল আমলে নির্মিত হয়েছিল।
কিংবদন্তি অনুসারে, একটি ভূমিকম্পে মসজিদটির কিছু অংশ ভেঙ্গে যায় এবং ইরান থেকে মসজিদটি সংস্কারের জন্য লোক নিয়ে আসা হয়।
আমাডেয়ুস (চলচ্চিত্র)
আমাডেয়ুস হল মিলশ ফরমান পরিচালিত ১৯৮৪ সালের মার্কিন নাট্যধর্মী চলচ্চিত্র। এটি পিটার শেফারের মঞ্চনাটক আমাডেয়ুস অবলম্বনে নির্মিত। অস্ট্রিয়ার ভিয়েনার পটভূমিতে নির্মিত চলচ্চিত্রে আঠারো শতাব্দীর শেষার্ধ্বে ভোল্‌ফগাংক্‌ আমাডেয়ুস মোৎসার্টের কল্পিত জীবনী এবং সম্রাট দ্বিতীয় ইয়োসেফের রাজদরবারে মোৎসার্টের সাথে ইতালীয় সুরকার আন্তোনিও সালিয়েরির প্রতিদ্বন্দ্বিতা চিত্রিত হয়েছে। চলচ্চিত্রে মোৎসার্টের বিভিন্ন সুরের ব্যবহার করা হয়েছে।
সর্বকালের অন্যতম সেরা চলচ্চিত্র হিসেবে বিবেচিত আমাডেয়ুস ৫৩টি পুরস্কারের মনোনয়ন লাভ করে এবং ৪০টি পুরস্কার অর্জন করে, তন্মধ্যে রয়েছে শ্রেষ্ঠ চলচ্চিত্রের জন্য একাডেমি পুরস্কারসহ ৮টি একাডেমি পুরস্কার, চারটি বাফটা পুরস্কার, চারটি গোল্ডেন গ্লোব পুরস্কার এবং একটি ডিরেক্টরস গিল্ড অব আমেরিকা পুরস্কার। একই চলচ্চিত্রের জন্য দুজন আলাদা ব্যক্তির শ্রেষ্ঠ অভিনেতার জন্য একাডেমি পুরস্কারের মনোনয়নের নজিরও দেখা যায় এই চলচ্চিত্রের জন্য। ১৯৯৮ সালে আমেরিকান ফিল্ম ইনস্টিটিউট আমাডেয়ুস ছবিটিকে তাদের ১০০ বছর... ১০০ চলচ্চিত্র তালিকায় ৫৩তম সেরা চলচ্চিত্র হিসেবে স্থান দেয়।
কাহিনি সংক্ষেপ
বৃদ্ধ আন্তোনিও সালিয়েরি বন্ধ ঘরে চিৎকার করে বলতে থাকেন তার প্রাক্তন সহকর্মী ভোল্‌ফগাংক্‌ আমাডেয়ুস মোৎসার্টের মৃত্যুর পিছনে তার হাত রয়েছে এবং তার গলা কেটে আত্মহত্যা করার চেষ্টা করেন। দুজন ভৃত্য তাকে একটি মানসিক হাসপাতালে নিয়ে যায়। সেখানে যাজক ফাদার ভোগলার তার কাছে তার পাপ স্বীকারের ব্যাপারে শুনতে আসেন।
সালিয়েরি ফাদারকে বলতে শুরু করেন শৈশব থেকেই তিনি সুরকার হতে চেয়েছিলেন, কিন্তু তার পিতার কড়া শাসনের জন্য তা সম্ভব হচ্ছিল না। তিনি ঈশ্বরের কাছে প্রার্থনা করেন যদি তিনি সালিয়েরিকে বিখ্যাত সুরকার হিসেবে প্রতিষ্ঠিত করেন তবে ঈশ্বরে বিশ্বাসী হবেন। তিনি মনে করেন তার পিতার মৃত্যুর মধ্যে দিয়ে ঈশ্বর তার প্রার্থনা কবুল করেন। তিনি ভিয়েনায় সঙ্গীতের শিক্ষা গ্রহণ করেন এবং সম্রাট দ্বিতীয় ইয়োসেফের রাজদরবারে প্রধান সুরকারের পদ অধিকার করেন।
মোৎসার্ট জালৎস্‌বুর্গের যুবরাজ-আর্চবিশপের অনুরোধে গান পরিবেশন করতে আসেন। সালিয়েরি মোৎসার্টের পরিবেশনা শুনতে যান, এবং সেখানে গিয়ে দেখতে পান মোৎসার্ট অশ্লীল ও অপরিপক্ক হলেও তার প্রতিভা সীমাতিক্রম। সম্রাট তার উপদেষ্টাদের আপত্তি স্বত্ত্বেও মোৎসার্টকে একটি অপেরা লেখার জন্য পদোন্নতি দেন। মোৎসার্ট এই চাকরি গ্রহণ করেন। "ডাই এন্টফুরুং আউস ডেম সেরাইল"-এর প্রথম পরিবেশনা সম্রাটের কাছ থেকে মিশ্র প্রতিক্রিয়া লাভ করে। এই সময়ে ফ্রাউ ওয়েবার তার কন্যা কনস্টানৎসার সাথে মোৎসার্টের বাগদানের ঘোষণা দেন। এতে অপেরা গায়িকা কাতেরিনা কাভালিয়েরি মনঃক্ষুণ্ণ হন। সালিয়েরি সন্দেহ পোষণ করেন যে মোৎসার্ট তার সাথে সহবাস করেছেন।